SPAISS6F1/Tourism_Softpower huggingface dataset:
ฟายอซเตปา
ฟายอซเตปา ( / ) เป็นแหล่งโบราณคดีพุทธในภูมิภาคแบกเตรียของเอเชียกลาง ใกล้กับโอเอซิสเตร์มึสในประเทศอุซเบกิสถาน รากฐานของสิ่งปลูกสร้างนั้นมีอายุถึงคริสต์ศตวรรษที่ 1 และปรากฏจุดเจริญรุ่งเรืองสูงสุดระหว่างคริสต์ศตวรรษที่ 3-4 ในสมัยกุษาณ ก่อนจะเริ่มเสื่อมถอยลงในศตวรรษที่ 5 เป็นไปได้ว่ามาจากการรุกรานของกุษาณ-ซาสซานิก ด้วยพบกษาปณ์ของชนกลุ่มดังกล่าวในแหล่งโบราณคดีการาเตปาซึ่งอยู่ใกล้กัน

โบราณสถาน
ฟายอซเตปาอยู่ไม่ไกลจากการาเตปาและเมืองเตร์มึส
Fayaz Tepe, Monastery and Stupa, model.jpg|แบบจำลองสถูปและพุทธาราม
Termiz, Fayoz-Tepe (6240998331).jpg|แหล่งฟายอซเตปา
Fayaz Tepe columns.jpg|เสาหิน
Fayaz Tepe, Monastery, Court.jpg|พุทธาราม
File:Fayaz Tepe stupa.jpg|สถูป
File:Fayaz Tepe, Stupa, inside.jpg|ภายในสถูป

โบราณวัตถุ
ในแหล่งมีการขุดพบโบราณวัตถุจำนวนมาก ส่วนใหญ่เกี่ยวเนื่องกับศาสนาพุทธ ปัจจุบันส่วนใหญ่จักแสดงอยู่ที่พิพิธภัณฑ์ประวัติศาสตร์แห่งชาติอุซเบกิสถานในทาชเคนต์ หนึ่งในโบราณวัตถุชิ้นสำคัญคือโพรงที่ประดิษฐานพระพุทธรูปประกอบพุทธสาวกสองรูป ที่ค้นพบนั้น มีอายุราวคริสต์ศตวรรษที่ 3-4 นอกจากนี้ยังมีการขุนพบจารึกที่มีการระบุนามของจักรพรรดิหุวิษกะ
File:Fayaz Tepe, Seated Buddha.jpg|โพรงที่ประดิษฐานพระพุทธรูปประกอบพุทธสาวกสองรูป อายุราวคริสต์ศตวรรษที่ 3-4 
Fayaz Tepe, Fountain.jpg
Fayaz Tepe, Standing Buddha.jpg
Fayaz Tepe, Wall Painting of a group of courtiers.jpg|หมู่ข้าราชสำนัก 
Fayaz Tepe, Wall Painting of a seated Buddha.jpg|พระพุทธรูปประทับนั่ง
Fayaz Tepe, wall painting of Alexander the Great.jpg|สาวกซึ่งมีเขา อาจเป็นลายหลักในสมัยกุษาณ-ซาสซานิก 
File:Fayaz Tepe, Miniature vessel.jpg|ภาชนะขนาดเล็ก
File:Fayaz Tepe, Pottery with an Indian inscription.jpg|เครื่องภาชนะพร้อมจารึกภาษาของอินเดีย
File:Fayaz Tepe, Sun god.jpg|สุริยเทพ
File:Fayaz Tepe mural (men in caftan and boots).jpg|thum
e, Sun god.jpg|สุริยเทพ
File:Fayaz Tepe mural (men in caftan and boots).jpg|thumb|ภาพเขียนแสดงชายสวมเสื้อคลุม
File:Fayaz Tepe mural with horns.jpg|thumb|ภาพเขียนแสดงเทวดามีเขา
วัดป่าเหียง (จังหวัดลำพูน)
วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา

ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400
หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127

หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี

อ้างอิง
วัดโบสถ์เมือง
วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี

วัดโบสถ์เมือง สันนิษฐานว่าสร้างเมื่อปี พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว
อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่ 
หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี

อ้างอิง
อูลัม (สลัด)
อูลัม ( ) เป็นสลัดท้องถิ่นที่ทำมาจากใบผักสดหรือผลไม้ที่สามารถกินแบบดิบหรือหลังไปต้มน้ำ เช่น บัวบก โดยมักกินพร้อมกับซอสต่าง ๆ เช่นวงศ์ปลาแมว, เจินจาลุกหรือซัมบัล อาหารจานนี้เป็นจานผักยอดนิยมในหมู่บ้านท้องถิ่น

ผู้คนสามารถกินอูลัมด้วยวัตถุดิบแบบง่าย ๆ เช่น แตงกวา, กะหล่ำปลี และมะเขือยาว ส่วนอูลัมดั้งเดิมจะใช้วัตถุดิบมากกว่าเดิม เช่นในแบบนาซีอูลัม (ข้าวอูลัม)

ดูเพิ่ม
* อาหารมลายู
* รายชื่อสลัด
* ลาลับ
* เปอเจิล
* รอเยาะ
* อูรัป

อ้างอิง

อ่านเพิ่ม
* Wan Hassan, W.E. and M. Mahmood.(2010) Ulam: Salad Herbs of Malaysia. Kuala Lumpur: MASBE.
วัดเกษมสีมาราม
วัดเกษมสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด วัดแห่งนี้เป็นวัดที่มีพรมแดนติดต่อกับประเทศกัมพูชา ปัจจุบันมี พระใบฎีกาบุญชม ฐาตุกาโม เป็นเจ้าอาวาส

วัดเกษมสีมาราม หรือเดิมชื่อ วัดหาดเล็ก ตั้งวัดเมื่อวันที่ 8 กันยายน พ.ศ. 2504 ได้รับพระราชทานวิสุงคามสีมาเมื่อวันที่ 15 ธันวาคม พ.ศ. 2553
อาคารเสนาสนะที่สำคัญ ได้แก่ อุโบสถซึ่งมีเสาหงส์ ตั้งที่มุมทั้งสี่ทิศ มีกำแพงแก้วล้อมรอบและซุ้มประตูทางเข้า ภายในอุโบสถมีภาพจิตรกรรมฝาผนังเขียนโดยศิลปินที่มีชื่อของจังหวัดตราดคือ นายวิสูตร ทองดี ซึ่งเป็นภาพพุทธประวัติ ตั้งแต่ประสูติ ตรัสรู้ และปรินิพพาน ด้านหน้ามีพระพุทธรูปปางลีลาประทับอยู่ภายในซุ้มด้านหน้าของวัด ภายในวัดยังมีศาลสมเด็จพระเจ้าตากสินมหาราช

อ้างอิง
ถ้ำหลวงนางนอน
ถ้ำหลวงนางนอน เป็นถ้ำหินคาสต์ในอุทยานแห่งชาติถ้ำหลวง-ขุนน้ำนางนอนใกล้หมู่บ้านโป่งผาในจังหวัดเชียงราย ตั้งอยู่ใต้เทือกเขาดอยนางนอน ซึ่งเป็นเทือกเขาที่ทอดยาวใกล้ชายแดนพม่า

วันที่ 2 กรกฎาคม 2561 ถ้ำแห่งนี้ได้รับความสนใจจากนานาชาติ เมื่อสมาชิก 12 คนของทีมฟุตบอลเยาวชนหมูป่าอะคาเดมีและ โค้ชเอก ผู้ช่วยโค้ชของพวกเขาถูกพบว่าติดอยู่ในถ้ำลึก พวกเขาติดอยู่ เนื่องจากน้ำท่วมมรสุม เมื่อวันที่ 23 มิถุนายน ปฏิบัติการกู้ภัยประสบความสำเร็จ นำผู้ประสบภัยทั้งหมดออกมาได้อย่างปลอดภัย เมื่อวันที่ 10 กรกฎาคม นักดำน้ำกู้ภัยชาวไทย 2 รายคือจ่าเอกสมาน กุนัน และจ่าเอกเบรุต ปากบารา เสียชีวิตจากการกู้ภัยครั้งนี้
รายละเอียด
ถ้ำแห่งนี้ยังเป็นที่รู้จักในชื่อ ถ้ำหลวง, ถ้ำน้ำจำ และถ้ำใหญ่

ความยาวห้องโถงทางเข้าหลักคือ 80 เมตร (260 ฟุต) และถ้ำมีความยาวรวม 10.3 กิโลเมตร (6.4 ไมล์)

อ้างอิง
วัดประตูเมือง
วัดประตูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดเนื้อที่ 3 ไร่ 31 ตารางวา อาณาเขต ทิศเหนือประมาณ 2 เส้น 17 วา จดหมู่บ้าน ทิศใต้ประมาณ 1 เส้น 15 วา จดที่ดินเอกชน ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 1 เส้น 3 วา จดภูเขา

วัดประตูเมืองสร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562 ปัจจุบันเจ้าอาวาส คือ พระครูอนุสารนันทสิทธิ์ (ทวีศักดิ์) มีอาคารเสนาสนะคือ ศาลาการเปรียญ สร้างเมื่อ พ.ศ. 2513 และเจดีย์ ศิลปะไทใหญ่
วัดมีรูปเกี่ยวกับประวัติพระพุทธเจ้าและยังมีผ้าม่านที่วาดด้วยมือ ประวัติประเพณีปอยส่างลอง หรือบวชลูกแก้ว เส้นทางของวัดประตูเมืองนั้นเป็นเส้นทางค้าขายสู่ประเทศพม่า

รายนามเจ้าอาวาส
* พระรื่น วิสุทฺโธ
* พระครูอนุสารนันทสิทธิ์ (ทวีศักดิ์)

อ้างอิง
วัดก้ำก่อ
วัดก้ำก่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน

ประวัติ
วัดก้ำก่อ ภาษาไต แปลว่า "ดอกบุนนาค" สร้างเมื่อ 22 มกราคม พ.ศ. 2433 โดยเจ้าอาวาสรูปแรกของวัด นามว่า "ครูบาเฒ่า" หรือชาวบ้านเรียกว่า "ตุ๊เจ้าเจียงตอง" หมายถึงพระที่มาจากเมืองเชียงของ ท่านเป็นชาวไทใหญ่ที่อพยพมาจากเมืองเชียงทอง เริ่มแรกท่านได้เดินทางเข้ามาพบที่ว่างราวครึ่งสนามฟุตบอลอยู่ท่ามกลางป่าไม้ล้อมรอบ จึงได้ชักชวนชาวบ้านมาดูและตัดสินใจสร้างวัดขึ้นโดยชาวบ้านเป็นผู้หาวัสดุก่อสร้างและลงแรงกันเอง วัดได้รับพระราชทานวิสุงคามสีมาเมื่อ พ.ศ. 2519
อาคารเสนาสนะและปูชนียวัตถุ
สถาปัตยกรรมของวัดมีลักษณะไทใหญ่ สร้างโดยฝีมือของช่างชาวไทใหญ่ มีส่างหว่าง หรือซุ้มประตูทางเข้าศาลาการเปรียญอันเป็นเอกลักษณ์ของสถาปัตยกรรมไทใหญ่ ส่างหว่างสร้างขึ้นในปี พ.ศ. 2484 โดยนายส่วยจิ่ง นางยุ้น ตรีทอง อุโบสถสร้างขึ้นเมื่อ 8 มกราคม พ.ศ. 2533 ศาลาปฏิบัติวิปัสสนากัมมัฏฐาน ขนาดบรรจุ ผู้ปฏิบัติธรรมได้ไม่น้อยกว่าครั้งละ 100 คน สร้างเมื่อ 10 มีนาคม พ.ศ. 2519 ศาลาสุวรรณสมบูรณ์ สร้างขึ้นเมื่อ 5 ธันวาคม พ.ศ. 2516 กุฏิรับรองหลังใหญ่ ใช้บรรจุผู้มาเยือน และพักอาศัยได้ครั้งละไม่น้อยกว่า 50 คน กุฏิรับรองหลังเล็ก ใช้บรรจุผู้มาเยือน และพักอาศัย กุฏิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้
ิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้างเมื่อ 17 สิงหาคม พ.ศ. 2531
ปูชนียวัตถุที่สำคัญ ได้แก่ พระประธานปางมารวิชัยของวัด ขนาดหน้าตัก 60 นิ้ว พระมัณฑะเลย์ ย้ายมาจากอุโบสถหลังวิหารวัดพระนอน จเรหม่องเจ้าศรัทธาและได้นำมาประดิษฐ์ไว้ที่วัดก้ำก่อเมื่อ ขึ้น 13 ค่ำ เดือน 8 พ.ศ. 2509 โดยมีหลวงพ่อกุงหม่า (กมล) กุสโลภิกขุและพระมหารักษ์ สุภิญโญ ได้อัญเชิญนำมาประดิษฐ์ไว้ พระหินอ่อนทรงเครื่อง ศรัทธา คุณบุญชู คุณปริศนา ตรีทอง นำมาจากประเทศพม่า เพื่อถวายให้ประดิษฐ์อยู่ที่วัดก้ำก่อเมื่อวันที่ 7 เมษายน พ.ศ. 2533 ธรรมาสน์เก่าแก่ ศรัทธาพ่อเฒ่าจองติยะ นางโหย่ง ถวายเมื่อเริ่มสร้างวัด

อ้างอิง
วัดหนองพลับ
วัดหนองพลับ อาจหมายถึง
* วัดหนองพลับ จังหวัดกาญจนบุรี 
* วัดหนองพลับ อำเภอบรรพตพิสัย จังหวัดนครสวรรค์ 
* วัดหนองพลับ อำเภอลาดยาว จังหวัดนครสวรรค์
* วัดหนองพลับ จังหวัดประจวบคีรีขันธ์ 
* วัดหนองพลับ จังหวัดสระบุรี 
* วัดหนองพลับ จังหวัดสุพรรณบุรี 
* วัดหนองพลับ จังหวัดสุรินทร์
วัดหนองพลับ (จังหวัดประจวบคีรีขันธ์)
วัดหนองพลับ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ศูนย์โครงการพระราชดำริ ในตำบลหนองพลับ อำเภอหัวหิน จังหวัดประจวบคีรีขันธ์ มีที่ธรณีสงฆ์ จำนวน 1 แปลง เนื้อที่ จำนวน 30 ไร่ อาณาเขต ทิศเหนือจดโรงเรียนหนองพลับวิทยา ทิศใต้จดโรงเรียนบ้านหนองพลับ ทิศตะวันออกจดทางสาธารณะ ทิศตะวันตกจดภูเขา พระครูสิริศุภกิจ ดำรงตำแหน่งเจ้าอาวาสวัดหนองพลับ และเจ้าคณะตำบลหนองพลับ

วัดหนองพลับตั้งเป็นวัดเมื่อวันที่ 21 กรกฎาคม พ.ศ. 2518 ได้รับพระราชทานวิสุงคามสีมา เมื่อวันที่ 21 มีนาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2518 กว้าง 40 เมตร ยาว 80 เมตร ศาลาการเปรียญสร้างด้วยไม้ กว้าง 12 เมตร ยาว 20 เมตร สร้างเมื่อ พ.ศ. 2512 หอสวดมนต์ สร้างเมื่อ พ.ศ. 2536 กว้าง 12 เมตร ยาว 20 เมตร กุฎิสงฆ์ จำนวน 1 หลัง สร้างด้วยคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก จำนวน 1 หลัง หอระฆัง สร้างด้วยคอนกรีตสริมเหล็ก จำนวน 1 หลัง และศาลาธรรมสภา 2 ชั้น ปูชนียวัตถุ ได้แก่พระประธานในอุโบสถ จำนวน 1 องค์ หน้าตักกว้าง 52 นิ้ว พร้อมอัครสาวก

อ้างอิง
วัดสามัคคีผดุงพันธ์
วัดสามัคคีผดุงพันธ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ปัจจุบันมีพระวิสุทธิคณาภรณ์ (สมบูรณ์ กิตฺติคุโณ ป.ธ.4) เป็นเจ้าอาวาส

วัดสามัคคีผดุงพันธ์ตั้งวัดเมื่อวันที่ 31 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2541
อาคารเสนาสนะที่สำคัญของวัด ได้แก่ อุโบสถ 2 ชั้น ซึ่งได้รับแบบมาจากวัดยายร่ม แขวงบางมด เขตจอมทอง กรุงเทพมหานคร เป็นต้นแบบในการก่อสร้าง เป็นอุโบสถ 2 ชั้น แห่งเดียวในเขตเทศบาลนครสุราษฎร์ธานี ชั้นบนเป็นวิหารซุ้มจัตุรมุขหลังคาทรงปราสาทเรือนยอดจำนวน 4 หลัง ชั้นล่างเป็นห้องโถงสำหรับประกอบพิธีกรรมต่าง ๆ หน้าบันของอุโบสถได้รับพระบรมราชานุญาตให้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 มาประดับไว้

อ้างอิง
วัดกล้วย (จังหวัดพระนครศรีอยุธยา)
วัดกล้วย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำป่าสัก นอกเกาะตัวเมืองอยุธยาไปทางทิศตะวันออกใกล้กับสะพานนเรศวร ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ตั้งวัด 11 ไร่ 1 งาน

วัดกล้วยได้รับอนุญาตตั้งวัดเมื่อ พ.ศ. 2200 สมัยงสมเด็จพระนารายณ์มหาราช ในอดีตาเป็นศูนย์กลางการค้าขายทางน้ำ เป็นที่จอดเรือสินค้าของชาวภาคเหนือ เคยเป็นสนามรบและที่ตั้งกองทหารของสมเด็จพระเจ้าตากสินมหาราช
จุดเด่นของวัดคือ พระธาตุพระครูอินทวุฒิกร (ต่วน อินทปัญโญ) อดีตเจ้าอาวาส ซึ่งอัฐิมีการแปรสภาพเป็นพระธาตุอย่างชัดเจน จัดแสดงลักษณะต่าง ๆ ให้ชมจำนวนมาก ปูชนียวัตถุอื่น ๆ ได้แก่ พระประธานในอุโบสถเก่าเป็นหินสมัยกรุงศรีอยุธยาสร้างด้วยทองเหลือง ภายในบรรจุด้วยวัตถุมงคล และมีการจัดพระบรมสารีริกธาตุ และพระธาตุครูบาอาจารย์หลายองค์ เช่น พระธาตุพระอรหันตสมัยพุทธกาล เกศาหลวงปู่มั่น ภูริทัตโต อัฐิหลวงปู่เทสก์ เทสรังสี เป็นต้น บริเวณศาลาการเปรียญมีรูปหล่อหลวงปู่ต่วน หลวงปู่เทพโลกอุดร

อ้างอิง
วัดกำแพงงาม
วัดกำแพงงาม อาจหมายถึง
* วัดกำแพงงาม จังหวัดกำแพงเพชร 
* วัดกำแพงงาม จังหวัดเชียงใหม่ 
* วัดกำแพงงาม จังหวัดสุโขทัย
วัดกำแพงงาม (จังหวัดสุโขทัย)
วัดกำแพงงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกล้วย อำเภอเมืองสุโขทัย จังหวัดสุโขทัย มีที่ดินตั้งวัดเนื้อที่ 21 ไร่ 3 งาน 33 ตารางวา มีที่ธรณีสงฆ์ 1 แปลง มีเนื้อที่ 14 ไร่ 3 งาน 30 ตารางวา วัดเคยพบ จารึกวัดกำแพงงาม ปัจจุบันเก็บอยู่ที่พิพิธภัณฑสถานแห่งชาติ พระนคร กรุงเทพมหานคร
วัดกำแพงงงามตั้งวัดเมื่อ พ.ศ. 2127 เดิมชื่อว่า วัดบ้านกล้วย ตามชื่อบ้าน แต่ที่ได้นามว่าวัดกำแพงงาม เพราะเหตุผลที่ว่า วัดนี้สร้างกำแพงวิหารห่างออกมาจากตัววิหารล้อมรอบทั้ง 4 ด้าน ก่อด้วยอิฐ ทำเป็นช่องลมห่างตัววิหารประมาณ 3 วา ที่มีความสวยงาม วัดได้รับพระราชทานวิสุงคามสีมาเมื่อ พ.ศ. 2430 ด้านการศึกษา ทางวัดได้เปิดการเรียนการสอนทั้งแผนกธรรมและแผนกบาลี ธรรมศึกษา ดนตรีไทย และเปิดการเรียนการสอนถวายความรู้ ระดับอุดมศึกษา พระภิกษุสามเณรจังหวัดสุโขทัยและจังหวัดใกล้เคียง
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 15 เมตร สร้าง เมื่อ พ.ศ. 2499 กุฏิสงฆ์มีจำนวน 8 หลัง ศาลาการเปรียญ สร้างเมื่อ พ.ศ. 2482 หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2514 หอไตรกลางน้ำ และมีโรงเรียนพระปริยัติธรรม 1 หลัง สร้างเมื่อ พ.ศ. 2552 เป็นต้น ปูชนียวัตถุมี พระประธานในอุโบสถศิลปะสุโขทัย พระพุทธรูปอื่นอีก 2 องค์ เป็นพระพุทธรูปปางมารวิชัย และปางห้ามสมุทร
==รายนามเจ้าอาวาส== 
* พระอาจารย์มี
* พระอาจารย์โบ้
* พระอาจารย์ขำ
* พระอาจารย์จาด
* พระปลัดเต้น พ.ศ. 2460–2475
* พระสมุห์เจริญ พ.ศ. 2475–2492
* พระครูสุธรรมโกวิท พ.ศ. 2493–2519
* พระอธิการจำลอง โกสโล พ.ศ. 2520–2520
* พระสมควร คนฺธาสาโร พ.ศ. 2520–2521
* พระมหาพิมพ์ รมณีโย พ.ศ. 2522-2525
* พระทองคำ ปภากโร รักษาการแทน พ.ศ. 2525–2527
* พระมหาบุญเรือง ขนฺติโก พ.ศ. 2527-2528
* พระปลัดสงบ สันติธมฺโม พ.ศ. 2528-2537
* พระใบฎีกาจงภิสิทธิ์ สนฺตจิตฺโต พ.ศ. 2537-2538
* พระครูพิทักษ์กิจโกศล พ.ศ. 2538–2566
* พระปลัดดิเรก วราโภ พ.ศ.2566 - ปัจจุบัน

อ้างอิง
วัดแลง
วัดแลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแลง อำเภอเมืองระยอง จังหวัดระยอง

วัดแลง หรือ วัดบ้านแลง เดิมเป็นสำนักสงฆ์ สร้างขึ้นในสมัยกรุงศรีอยุธยา เมื่อ พ.ศ. 2285 โดยนายจันทร์เป็นผู้ยกที่ดินไร่อ้อยถวายให้ ได้ตั้งชื่อวัดตามชื่อผู้ถวายที่ดินว่า วัดจันทร์สุวรรณโพธิธาราม ต่อมานิยมเรียกกันว่า "วัดแลง" สันนิษฐานว่ามาจากบริเวณวัดเป็นพื้นที่ที่มักพบหินแลง จึงใช้เป็นชื่อวัด และเป็น "วัดบ้านแลง" ตามชื่อของตำบลที่ตั้ง ได้รับพระราชทานวิสุงคามสีมา เมื่อ พ.ศ. 2305 และผูกพัทธสีมาเมื่อ พ.ศ. 2306 วัดเปิดสอนพระปริยัติธรรมตั้งแต่ พ.ศ. 2465
อาคารเสนาสนะที่สำคัย ได้แก่ อุโบสถหลังเก่าสร้างเมื่อ พ.ศ. 2305 พระปรางค์รูปทรงคล้ายแบบขอมหรือศิลปะลพบุรี หอไตรซึ่งสร้างเมื่อประมาณ พ.ศ. 2400 สร้างด้วยไม้ทั้งหลัง หลังคาทรงไทยซ้อน 2 ชั้น มีเฉลียงรอบทั้ง 4 ด้าน เจดีย์ 2 องค์ องค์ใหญ่สูง 6 เมตร องค์เล็กสูง 4.8 เมตร นอกจากนี้มีหอสมุดซึ่งรวบรวมหนังสืออันมีค่า ตำราอ้างอิงต่าง ๆ ของ พระมหาวน สิริปญฺโญ อดีตเจ้าอาวาส

อ้างอิง
วัดแสนสุข (จังหวัดสระแก้ว)
วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำใส อำเภออรัญประเทศ จังหวัดสระแก้ว ที่ดินตั้งวัดมีเนื้อที่ 26 ไร่ ที่ตั้งวัดอยู่ใกล้ชายแดนไทยกัมพูชา ชาวบ้านบริเวณนั้นเป็นชาวไทยญ้อที่เชื่อกันว่าอพยพมาจากลาวผ่านกัมพูชาเข้ามาอยู่ในอรัญประเทศมานานแล้ว

วัดแสนสุขตั้งวัด เมื่อ พ.ศ. 2468 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เขตวิสุงคามสีมา กว้าง 25 เมตร ยาว 40 เมตร ปัจจุบันมี พระครูปัจจันตธรรมโสภณ (เย็น กวิวํโส) เป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 5.50 เมตร ยาว 19 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก กุฏิสงฆ์ จำนวน 3 หลัง เป็นอาคารไม้สร้างเมื่อ พ.ศ. 2538 และกุฏิหลังใหม่สร้างด้วยคอนกรีตเสริมเหล็ก จำนวน 1 หลัง และศาลาการเปรียญ 1 หลัง กว้าง 11 เมตร ยาว 28 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก

รายนามเจ้าอาวาส
* พระอ่อน
* พระเพย
* พระกอง
* พระบุญมี
* พระเหล็ก
* พระวัน
* พระบุญล้าน อตฺตมโน
* พระใบฎีกาเย็น กวิธํโธ พ.ศ. 2528–
* พระครูปัจจันตธรรมโสภณ (เย็น กวิวํโส)

อ้างอิง
วัดประตูชัยอรัญเขต
วัดประตูชัยอรัญเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภออรัญประเทศ จังหวัดสระแก้ว มีเนื้อที่ดิน 22 ไร่ 3 งาน 22 ตารางวา
วัดประตูชัยอรัญเขต เดิมชื่อว่า วัดป่าไผ่ เนื่องจากบริเวณที่ก่อสร้างวัดมีป่าไผ่ขึ้นอยู่อย่างหนาแน่น ซุ้มประตูวัดระบุชื่อวัดว่า วัดประตูชัยอรัญเขต (ป่าไผ่) ได้รับอนุญาตจากกระทรวงศึกษาธิการให้จัดตั้งเป็นวัดขึ้นในวันที่ 21 มกราคม พ.ศ. 2517 มีเจ้าอาวาสที่ได้รับคำสั่งแต่งตั้งจากกรมการศาสนาให้ดำรงตำแหน่งเจ้าอาวาส จำนวน 2 รูป ได้แก่ พระปลัดบุญลือ ธรรมกุสโร และพระอธิการวันชัย สิริปัญโญ (เจ้าอาวาสรูปปัจจุบัน) ซึ่งได้รับแต่งตั้งให้เป็นเจ้าอาวาสวัดประตูชัยอรัญเขตในวันที่ 13 มิถุนายน พ.ศ. 2534 วัดยังเป็นสถานที่ตั้งของโครงการวัฒนธรรมไทยสายใยชุมชนตำบลท่าข้าม ศูนย์ศึกษาพระพุทธศาสนาวันอาทิตย์ และหน่วยสงเคราะห์พุทธมามกะ
อาคารและเสนาสนะที่สำคัญ ได้แก่ อุโบสถซึ่งสร้างโดยชาวอินโดนีเซีย สร้างมูลค่ากว่า 10 ล้านบาท ถวายไว้ให้เป็นสมบัติของศาสนา ศาลาการเปรียญชั้นเดียวยกพื้นสูงสร้างด้วยไม้ ศาลาการเปรียญ 2 ชั้น สร้างด้วยปูน กุฏิสงฆ์ หอระฆัง ศาลาธรรมสังเวช และเมรุ

อ้างอิง
วัดเกาะหมาก
วัดเกาะหมาก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในเกาะหมาก อำเภอเกาะกูด จังหวัดตราด เป็นวัดแห่งเดียวบนเกาะหมาก ใกล้กับวัดมีพิพิธภัณฑ์เกาะหมาก

วัดเกาะหมากสร้างขึ้นเมื่อ พ.ศ. 2490 โดยเริ่มตั้งเป็นสำนักสงฆ์ก่อน จนได้ประกาศตั้งวัดเมื่อวันที่ 13 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 เป็นสถานที่ประกอบพิธีทางพระพุทธศาสนาของชาวเกาะหมาก สภาพแวดล้อมของวัดเต็มไปด้วยต้นไม้ มีต้นโพธิ์ต้นใหญ่ที่แผ่กิ่งก้านให้ความร่มเย็นมีอายุมากกว่า 50 ปี ซึ่งใต้ต้นโพธิ์มีพระพุทธรูปอยู่หลายองค์ และมีพระพุทธรูปหันหน้าสู่ทะเล
เนื่องจากเกาะหมากเป็นพื้นที่ต้นแบบของการท่องเที่ยวที่เป็นมิตรกับสิ่งแวดล้อม เพราะเห็นว่าเป็นเกาะขนาดไม่ใหญ่มีความอุดมสมบูรณ์ของธรรมชาติ มีประวัติศาสตร์ วัดเกาะหมากได้มีการติดตั้งแผงโซลาร์เซลล์เพื่อเป็นการลดคาร์บอน

อ้างอิง
วัดอ่าวพร้าว
วัดอ่าวพร้าว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะกูด อำเภอเกาะกูด จังหวัดตราด มีเนื้อที่ประมาณ 17 ไร่ 8 งาน มีพระสงฆ์ประจำวัด ประมาณ 3–5 รูป

วัดอ่าวพร้าวได้ประกาศตั้งวัดเมื่อวันที่ 30 ธันวาคม พ.ศ. 2531
วัดอ่าวพร้าวตั้งอยู่บริเวณอ่าวพร้าว อยู่ทางด้านตะวันตก ใกล้กับแหลมเทียน ซึ่งเป็นอ่าวสุดท้ายใต้สุดของเกาะกูด เป็นชายหาดขาว โค้งเว้า ยาวประมาณ 800 เมตร ลึกเข้าไปจึงเป็นวัดอ่าวพร้าวซึ่งไม่ห่างจากหาด บริเวณวัดเป็นที่ประดิษฐาน รูปปั้นของพระเจ้าบรมวงศ์เธอ กรมหลวงชุมพรเขตอุดมศักดิ์ บิดาแห่งกองทัพเรือไทย และวิหารหลวงพ่อดำ ที่เคารพบูชาของชาวเกาะกูด ใกล้วัดมีชุมชนและเป็นที่ตั้งของโรงเรียนบ้านอ่าวพร้าว ด้านหน้าอุโบสถของวัดมีพระพุทธรูปประดิษฐานอยู่

อ้างอิง
วัดคูหา (จังหวัดสงขลา)
วัดคูหา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูหา อำเภอสะบ้าย้อย จังหวัดสงขลา มีที่ดินตั้งวัดเนื้อที่ 13 ไร่ 3 งาน 35 ตารางวา

วัดคูหาสร้างเมื่อ พ.ศ. 2300 โดยมีพระคงแก้วได้รับนิมนต์จากชาวบ้านให้มาดำเนินการสร้างวัดนี้ และได้รับพระราชทานวิสุงคามสีมาเมื่อ พ.ศ. 2325 เป็นวัดสำคัญของของอำเภอสะบ้าย้อยมาตั้งแต่สมัยรัตนโกสินทร์ตอนต้น ศาลาการเปรียญหลังเก่าซึ่งได้รื้อถอนไปแล้วปรากฏประวัติการบูรณปฏิสังขรณ์เป็นข้อความบริเวณคอสองว่า "โรงอุโบสถนี้... พระสงฆ์และอุบาสก อุบาสิกาทั้งหลายได้ปฏิสังขรณ์ขึ้นใหม่ใน พ.ศ. 2454"
อาคารเสนาสนะที่สำคัญ ได้แก่ อุโบสถ เป็นอุโบสถฝาผนังทึบ ฝีมือช่างท้องถิ่นภาคใต้อุโบสถหันหน้าไปทางทิศใต้ สูงราว 5 ศอก กว้างราว 4 วา ยาวราว 6 วา มุงกระเบื้องไทย มีพระประธานก่อด้วยปูนขาว หน้าตักกว้าง 2 ศอก สภาพเดิมของอุโบสถเป็นโครงสร้างไม้และปูน โครงสร้างหลังคาเป็นหลังคาไม้ พื้นปูด้วยกระเบื้องดินเผา อุโบสถล้อมรอบด้วยเสมาก่ออิฐถือปูน ศาลาการเปรียญกว้าง 12 เมตร ยาว 27.50 เมตร โครงสร้างคอนกรีตและไม้ กุฏิสงฆ์ จำนวน 4 หลัง โครงสร้างเป็นอาคารไม้และครึ่งตึกครึ่งไม้ และหอฉัน 1 หลัง วัดยังมีอนุสาวรีย์บรรจุอัฐิสมภารคงแก้ว ผู้สร้างวัด

อ้างอิง
อัรมันต์ (ประเทศอียิปต์)
อัรมันต์ ( ; ภาษาอียิปต์ jwnj, jwnj šm'j "เฮลิโอโปลิสใต้" หรือ jwnj-mntw "เฮลิโอโปลิสของชนร่อนเร่": ( ) และรู้จักกันในภาษากรีกคอยนีว่า เฮอร์มอนธีส ( )) เป็นเมืองที่อยู่ห่างจากทีบส์ไปทางใต้ประมาณ 12 ไมล์ โดยเป็นเมืองที่สำคัญในสมัยอาณาจักรกลาง ซึ่งถูกขยายในช่วงราชวงศ์ที่สิบแปด ปัจจุบันตั้งอยู่ทางฝั่งตะวันตกของแม่น้ำไนล์ในเขตผู้ว่าการลักศอร์

ประวัติ
มอนตูเป็นเทพอียิปต์ที่รากศัพท์มีความหมายว่า "ร่อนเร่" มอนตูมีส่วนเกี่ยวข้องกับวัวโกรธ, ความแข็งแกร่ง และสงคราม ทำให้นายพลกษัตริย์ที่ยอดเยี่ยมที่สุดแห่งอียิปต์กล่าวถึงตนเองเป็น โคที่ยิ่งใหญ่ บุตรแห่งมอนตู ในการพรรณาถึงยุทธการที่กาเดช ฟาโรห์แรเมซีสที่ 2 ทอดพระเนตรศัตรูและ"ส่งโทสะใส่พวกเขาเหมือนมอนตู เจ้าแห่งทีบส์"

อ้างอิง

แหล่งข้อมูลอื่น
* Encyclopedia of Ancient Egypt
วัดจะทิ้งพระ
วัดจะทิ้งพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจะทิ้งพระ อำเภอสทิงพระ จังหวัดสงขลา มีที่ดินที่ตั้งวัดเนื้อที่ 8 ไร่ 55 ตารางวา พื้นที่ตั้งวัดเป็นที่ราบฝั่งทะเลอ่าวไทย อยู่ใกล้ที่ว่าการอำเภอสทิงพระ ตั้งอยู่ท่ามกลางชุมชน

ประวัติ
วัดจะทิ้งพระ คำว่า "จะทิ้งพระ" กร่อนมาจากสทิงปุระพาราณสี ซึ่งเป็นชื่อเมืองพัทลุงเก่าตั้งอยู่ ชาวบ้านมักเรียกว่า วัดสทิงพระ ตามชื่ออำเภอ บางแหล่งข้อมูลกล่าวว่าวัดสะทิงพระ เป็นภาษาเขมรตรงกับภาษาไทยว่า "บึง" หรือ "คลอง" เข้าใจว่าเป็นคำที่เรียกเพี้ยนกันมา
จากตำนานนางเลือดขาวกล่าวว่า เจ้าพระยากรุงทอง เจ้าเมืองสทิงพาราณสี สร้างวัดนี้เมื่อ พ.ศ. 1542 ต่อมาถูกพวกโจรสลัดอุชงฆตนะทำลายไปครั้งหนึ่ง จนในสมัยสมเด็จพระเอกาทศรถจึงมีการบูรณปฏิสังขรณ์ขึ้นมาอีกครั้งหนึ่ง ตามหลักฐานจากหนังสือ กัลปนาวัดหัวเมืองพังลุง สมัยอยุธยาระบุว่า วัดจะทิ้งพระในสมัยนั้นแยกออกเป็น 2 วัด คือ วัดสทิงพระ มีพระครูวินัยธรรมเป็นเจ้าอธิการ กับ วัดพระมหาเจดีย์องค์ใหญ่ มีพระครูอมฤตย์ ศิริวัฒนธาตุ เป็นเจ้าอธิการ หรือเรียกอีกชื่อหนึ่งว่า "วัดเจ้าพี่วัดเจ้าน้อง" ซึ่งขึ้นกับวัดเขียนบางแก้ว คณะป่าแก้วหัวเมืองพัทลุง วัดจะทิ้งพระได้รับพระราชทานวิสุงคามสีมาวันที่ 27 พฤษภาคม พ.ศ. 2474
เสนาสนะและปูชนียวัตถุ
เจดีย์พระมหาธาตุ เป็นเจดีย์ทรงลังกา มีความสูง 20 เมตร ฐานกว้างด้านละ 17 เมตร เส้นผ่านศูนย์กลางขององค์ระฆัง 6 เมตร แบบเดียวกับองค์พระบรมธาตุเจดีย์นครศรีธรรมราชแต่ไม่มีรัตนบัลลังก์ คือเป็นเจดีย์ทรงลังกา เจดีย์บริวาร ตั้งอยู่ทางทิศใต้ของเจดีย์องค์ประธาน ฐานเป็นรูปสี่เหลี่ยมจัตุรัส องค์ระฆังเป็นรูปทรงลังกา (ปัจจุบันพังทลายหมดแล้ว) วิหารพระพุทธไสยาสน์ชาวบ้านเรียกว่า วิหารพ่อเฒ่านอน เป็นวิหารที่ก่ออิฐถือปูน สันนิษฐานว่าแต่เดิมนั้นก่อสร้างในสมัยอยุธยา แต่มีการบูรณะใหม่ในสมัยรัชกาลที่ 5 ภายในประดิษฐานพระพุทธไสยาสน์ปางอนุฎฐานไสยาสน์หรือที่เรียกว่าแบบสีหไสยาสน์ ยาว 14 เมตร มีพระนามว่า พระเชตุพนพุทธไสยาสน์ ชาวบ้านเรียกว่า พ่อเฒ่านอ
ีหไสยาสน์ ยาว 14 เมตร มีพระนามว่า พระเชตุพนพุทธไสยาสน์ ชาวบ้านเรียกว่า พ่อเฒ่านอน ทุกปีจะจัดงานสมโภชเป็นประจำในวันแรม 1 ค่ำ เดือน 6
หอระฆัง เป็นอาคารก่ออิฐถือปูนที่ก่อสร้างขึ้นในสมัยรัชกาลที่ 5 ฐานรูปสี่เหลี่ยมจัตุรัส ซึ่งปรากฏลวดลายปูนปั้นรูปหน้าหนังตะลุง ที่แสดงศิลปะพื้นบ้านอย่างแท้จริง

อ้างอิง
วัดเขาถ้ำ (จังหวัดสุราษฎร์ธานี)
วัดเขาถ้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี บนเกาะพะงัน

เดิมทีเป็นเพียงสำนักสงฆ์ ราว พ.ศ. 2503 ภิกขุอีมานูเอล เชอร์แมน ได้มาพำนักที่วัดเขาถ้ำ พร้อมคณะภิกษุไทย พระอาจารย์ประเดิม โกมโล ได้เปิดสอนวิปัสสนากรรมฐานที่วัดเขาถ้ำอยู่ระยะหนึ่ง จนวัดเขาถ้ำตั้งวัดเมื่อวันที่ 5 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 วัดเขาถ้ำ หรือ วัดสวนสุวรรณโชติการาม เป็นวัดที่มีผู้คนนิยมมานั่งวิปัสสนาทั้งคนไทยและชาวต่างชาติ
สภาพแวดล้อมของวัดมีลักษณะร่มรื่น ภูมิประเทศเป็นภูเขา กุฏิอยู่ด้านล่าง ภายในวัดมีพระพุทธบาทจำลอง และรูปเคารพต่าง ๆ เช่น พระพุทธรูปปางป่าเลไลยก์ และรูปปั้นพระแม่ธรณีบีบมวยผม ด้านบนเนินเป็นมณฑป จุดชมวิวจะอยู่บนเนินหินมองลงมาจะเห็นวิวรอบเกาะพะงัน

อ้างอิง
วัดจันทาวาส
วัดจันทาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี มีที่ดินตั้งวัดเนื้อที่ 27 ไร่ 4 งาน 22 ตารางวา

วัดจันทาวาสตั้งวัดเมื่อ พ.ศ. 2375 ในอดีตเมื่อประมาณ พ.ศ. 2353 ที่ตั้งวัดในปัจจุบันเป็นเมืองท่าทองอยู่ภายใต้การปกครองของเจ้าเมืองนคร ปลายรัชกาลของพระเจ้ากรุงธนบุรีมีข้าศึกจากพม่ามาโจมตีทางหัวเมืองต่าง ๆ พระเจ้ากรุงธนบุรีจึงมีดำริให้สร้างพระป้องกันเมือง และอัญเชิญมาประดิษฐานตามหัวเมือง เมื่อมีการสร้างวัดขึ้นจึงได้อัญเชิญพระป้องกันเมืองมาประดิษฐานในอุโบสถของวัดจันทาวาส วัดได้รับพระราชทานวิสุงคามสีมา เมื่อ พ.ศ. 2498
อาคารเสนาสนะที่สำคัญ ได้แก่ อุโบสถหลังเก่ากว้าง 8 เมตร ยาว 14 เมตร อุโบสถหลังใหม่ใช้แบบจากอุโบสถวัดพระราม ๙ กาญจนาภิเษก ศาลาการเปรียญ มีพระประธานปางมารวิชัยประจำศาลาการเปรียญ กุฏิเจ้าอาวาส กุฏิพระสงฆ์ ศาลาอเนกประสงค์ โรงครัว โรงฉัน เรือนเก็บพัสดุ และห้องสุขา

วัดมีเกจิอาจารย์ คือ หลวงพ่อคลาย คนฺธสุธมฺโม ะได้รับแต่งตั้งเป็น เจ้าอาวาสเมื่อวันที่ 15 เมษายน พ.ศ. 2515 วัตถุมงคลของท่านที่โด่งดังคือ ชานหมาก และเครื่องรางที่ท่านมีชื่อเสียง คือ ทิดหมอน และตะกรุดสาริกา

รายนามเจ้าอาวาส
* พระครูดำ
* พระครูขำ คมฺภีโร
* พระครูเสือ
* พระอธิการเริ่ม
* พระครูวินัยธรโสม โสทตฺโต
* พระครูสุคนธรรม คนฺธสุธมฺโม

อ้างอิง
วัดอานันทเมตยาราม
วัดอานันทเมตยาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในประเทศสิงคโปร์ เป็นวัดไทยที่เก่าแก่ที่สุดของสิงคโปร์
วัดอานันทเมตยารามก่อตั้งราว พ.ศ. 2463 สร้างโดย หลวงพ่อหงส์ ธมฺมรตฺโน (พระธรรมรัตนบัณฑิต) ภายหลังที่หลวงพ่อหงส์มรณภาพไปเมื่อวันที่ 10 พฤศจิกายน พ.ศ. 2495 ได้มีการสร้างรูปเหมือนหลวงพ่อหงษ์ขึ้นในวันที่ 1 สิงหาคม พ.ศ. 2501 โดยสร้างขึ้นในประเทศไทย จากนั้นได้อัญเชิญมาไว้ที่วัดอานันทเมตยารามในวันมาฆบูชา 23 กุมภาพันธ์ พ.ศ. 2502 ใช้งบประมาณในการสร้างรูปเหมือนที่หล่อขึ้นมา 2390 ดอลลาร์ ที่ได้รับการบริจาคสมทบปัจจัยโดยพุทธศาสนิกชนที่อยู่ในสิงคโปร์ เป็นจำนวน 365 ดอลลาร์ และชาวพุทธศาสนิกชนในจังหวัดลำพูน จังหวัดเชียงใหม่ และจังหวัดอื่น ๆ ทางภาคเหนือของประเทศไทย บริจาค 2,025 ดอลลาร์
ที่ตั้งเดิมอยู่บนถนนซีลัต ต่อมา พ.ศ. 2557 ได้มีการก่อสร้างใหญ่ซึ่งรวมถึงย้ายมาที่ตั้งใหม่ที่ถนนบูกิตเมอระฮ์ (Jalan Bukit Merah) วัดมีพระบรมวงศานุวงศ์หลายพระองค์เคยเสด็จเพื่อทรงเยี่ยมและให้การอุปถัมภ์อีกหลายครั้ง

สถาปัตยกรรมส่วนมากของวัดมีลักษณะศิลปะไทยประเพณี และอาคารหลังใหม่ซึ่งเป็นอาคารอเนกประสงค์ มีลักษณะสถาปัตยกรรมสมัยใหม่ ยังใช้เป็นพิพิธภัณฑ์ ห้องพักพระภิกษุ รวมถึงห้องปฏิบัติธรรมมูลค่าการก่อสร้าง 6 ล้าน ดอลลาร์สิงคโปร์ หรือราว 137 ล้านบาท

ระเบียงภาพ
Bukit Merah - Wat Ananda Metyarama วัดอานันทเมตยาราม (2025) - img ubosot and san phra phrom.jpg | อุโบสถและศาลพระพรหม
Bukit Merah - Wat Ananda Metyarama วัดอานันทเมตยาราม (2025) - img ubosot roof.jpg | หลังคาอุโบสถ
Bukit Merah - Wat Ananda Metyarama วัดอานันทเมตยาราม (2025) - img inside ubosot.jpg | พระประธานภายในอุโบสถ
Bukit Merah - Wat Ananda Metyarama วัดอานันทเมตยาราม (2025) - img buddha pravati murals.jpg | จิตรกรรมฝาผนังเล่าเรื่องพุทธประวัติ
Bukit Merah - Wat Ananda Metyarama วัดอานันทเมตยาราม (2025) - img maravijaya murals 2.jpg | จิตรกรรมฝาผนังเล่าพุทธประวัติตอนมารวิชัย
Bukit Merah - Wat Ananda Metyarama วัดอานันทเมตยาราม (2025) - img
ัติตอนมารวิชัย
Bukit Merah - Wat Ananda Metyarama วัดอานันทเมตยาราม (2025) - img Luang Pho Hong 4.jpg | รูปเคารพหลวงพ่อสงห์ ผู้ก่อตั้งวัด
Bukit Merah - Wat Ananda Metyarama วัดอานันทเมตยาราม (2025) - img Guan Yin shrine roof.jpg | ศาลพระแม่กวนอิม
Bukit Merah - Wat Ananda Metyarama วัดอานันทเมตยาราม (2025) - img kinnari.jpg | รูปปั้นกินรีที่ทางเช้า
Bukit Merah - Wat Ananda Metyarama วัดอานันทเมตยาราม (2025) - img Sirindhorn Building.jpg | อาคารสิรินธรฯ
Bukit Merah - Wat Ananda Metyarama วัดอานันทเมตยาราม (2025) - Julamanee Prasat (Columbarium).jpg | จุฬามณีปราสาท พื้นที่คอนโดสำหรับไว้อัฐิ
วัดเขาอ้อ
วัดเขาอ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอกเหนือ อำเภอควนขนุน จังหวัดพัทลุง

วัดเขาอ้อสร้างเมื่อ พ.ศ. 1651 ได้รับพระราชทานวิสุงคามสีมาตั้งแต่ พ.ศ. 1661 เขตวิสุงคามสีมากว้าง 15 เมตร ยาว 20 เมตร กล่าวกันว่าวัดเขาอ้อ เคยเป็นสำนักพราหมณ์ผู้เรืองเวทย์มาก่อนซึ่งเป็นสำนักทิศาปาโมกข์ เรียกว่า สำนักเขาอ้อ มีกษัตริย์หลายพระองค์ ส่งลูกหลานมาเรียนเพื่อรับเอาความรู้ด้านต่าง ๆ จากอาจารย์ผู้สอน ซึ่งเป็นพราหมณ์จากประเทศอินเดีย ตามตำนานบอกว่า ความรู้ในสำนักตักศิลาเขาอ้อ แบ่งเป็น 2 คือความรู้ในวิชาธรรมศาสตร์อันเกี่ยวข้องด้วยการปกครอง การสร้างบ้านแปลงเมือง และการทำมาหากิน และอีกสายเกี่ยวข้องด้วยเรื่องของพิธีกรรม ไสยศาสตร์การแพทย์
จากหลักฐานทางประวัติศาสตร์ที่บันทึกใน สานส์ตราของเจ้าพระยาเมืองนครศรีธรรมราช กล่าวว่าเมื่อ พ.ศ. 2284 สมัยแผ่นดินพระเจ้าอยู่หัวบรมโกศแห่งกรุงศรีอยุธยา พระมหาอินทราชจากปัตตานีได้มาเป็นเจ้าวัดและได้มาปฏิสังขรณ์วัดขึ้นมาใหม่โดยมีตาปะขาวขุนแก้วเสนาขุนศรีสมบัติ เป็นหัวหน้าฝ่ายคฤหัสถ์ช่วยกันซ่อมแซม ได้ช่วยกันสร้างอุโบสถ มณฑป พระพุทธบาทจำลอง พระพุทธไสยาสน์ เจดีย์ และได้พระราชทานพระพุทธรูป 2 องค์ จากพระบาทสมเด็จพระเจ้าอยู่หัวบรมโกศ
เจ้าอาวาสวัดเขาอ้อทุกรูป เชื่อกันว่าเป็นผู้เชี่ยวชาญทางด้านไสยเวทย์ มีชื่อเสียงทางด้านคงกระพันชาตรี การแพทย์แผนโบราณ โดยเฉพาะที่เกี่ยวกับว่าน จึงมีพิธีกรรมที่เกี่ยวเนื่อง คือ พิธีแช่ว่าน พิธีหุงข้าวเหนียวดำ ซึ่งเป็นพิธีกรรมที่เป็นเอกลักษณ์ ของสำนักเขาอ้อ

อาคารเสนาสนะของวัดที่โดดเด่น คือ กุฏิทรงไทย วัดมีปูชนียวัตถุ ได้แก่ พระพุทธรูปสำริด (รูปเจ้าฟ้าอิ่ม) พระพุทธรูปเงิน (รูปเจ้าดอกมะเดื่อ) พระพุทธรูปไสยาสน์ปูนปั้น ทาสีทอง และรอยพระพุทธบาทจำลอง (สำริด) ศิลปะรัตนโกสินทร์
รายนามเจ้าอาวาส
* พระอาจารย์ทอง 
* พระอาจารย์สมเด็จเจ้าจอมทอง 
* พระอาจารย์พรหมทอง 
* พระอาจารย์ไชยทอง 
* พระอาจารย์ทองจันทร์ 
* พระอาจารย์ทองในถ้ำ 
* พระอาจารย์ทองหน้าถ้ำ 
* พระอาจารย์ทอง (หูยาน) 
* พระครูสังฆวิจารณ์ฉัตทันต์บรรพต (พระอาจารย์ทองเฒ่า) พ.ศ. 2392 
* พระอาจารย์พระครูปาน ปาลธัมโม (พระอาจารย์ปาน) พ.ศ. 2472-2521
* พระครูอดุลธรรมกิต อัคคธัมโม (พระอาจารย์กลั่น) พ.ศ. 2521-2549
* พระอาจารย์ห้อง ธัมวโร (พระอาจารย์คล้อย) พ.ศ. 2550-ปัจจุบัน

อ้างอิง
วัดถ้ำเสือ
วัดถ้ำเสือ อาจหมายถึง
;วัดในประเทศไทย
* วัดถ้ำเสือ จังหวัดกระบี่
* วัดถ้ำเสือ จังหวัดกาญจนบุรี
* วัดถ้ำเสือ จังหวัดเพชรบุรี
;วัดนอกประเทศไทย
* ปาโชตักชัง ประเทศภูฏาน
วัดถ้ำเสือ (จังหวัดกระบี่)
วัดถ้ำเสือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระบี่น้อย อำเภอเมืองกระบี่ จังหวัดกระบี่ มีพื้นที่ประมาณ 200 ไร่

สมัยที่บริเวณที่ตั้งวัดถ้ำเสื้อยังเป็นป่ารก ชาวบ้านได้พบเห็นเสือโคร่งเดินเข้าออกแถบถ้ำเสือนี้อยู่เสมอ จึงเรียกกันว่า ถ้ำเสือ และเป็นชื่อหมู่บ้านนี้ด้วย เมื่อ พ.ศ. 2518 พระอาจารย์จำเนียร สีลเสฎโฐ มาบุกเบิกตอนแรกก็ยังเป็นสภาพป่ารก ท่านได้ทำเป็นสถานที่สำหรับวิปัสสนากรรมฐาน หลวงพ่อจำเนียร ได้นำคณะพระภิกษุ สามเณร 53 แม่ชี 56 ท่าน จากวัดสุคนธาวาส มาอยู่ ณ สถานที่แห่งนี้ ตั้งเป็นสำนักสงฆ์ชื่อ สำนักสงฆ์หน้าชิง ตามชื่อหมู่บ้าน เมื่อวันที่ 25 มีนาคม พ.ศ. 2518 จนได้รับอนุญาตตั้งวัดเมื่อ พ.ศ. 2528
อาคารและเสนาสนะที่สำคัญ คือ พระธาตุเจดีย์บนยอดเขาแก้ว ซึ่งมีความสูงอยู่เหนือระดับน้ำทะเล 600 เมตร โดยต้องขึ้นบันไดไป 1,239 ขั้น บนยอดเขาแก้วยังเป็นที่ประดิษฐานรอยพระพุทธบาทจำลอง เป็นจุดชมทิวทัศน์ของจังหวัดกระบี่ หากมีฝนตกจะเกิดปรากฏการณ์ทะเลหมอก นอกจากนั้นยังมีพระธาตุเจดีย์ระฆังใหญ่ ขนาดความกว้างของฐาน 58 เมตร และมีความสูงถึง 90.90 เมตร และมีรูปปั้นเจ้าแม่กวนอิมความสูง 5 เมตร
วัดถํ้าเสือเป็นภูเขาหินปูนพืดติดต่อกันหลายลูก หน้าเพิงถํ้าหันไปทางทิศตะวันออก เพิงถํ้าด้านหน้ายาวขนานไปกับพืดเขาสูงจากพื้นดินประมาณ 5 เมตร เป็นแหล่งโบราณคดีสองสมัยในที่เดียวกัน คือ สมัยก่อนประวัติศาสตร์และสมัยแรกเริ่มประวัติศาสตร์ โบราณวัตถุที่พบ คือ เครื่องมือหิน พระพิมพ์ดินดิบ ภาชนะดินเผาทรงกลมมีการตกแต่งลวดลายเชือกทาบและเศษภาชนะดินเผา รวมทั้งภาชนะดินเผาประเภทหม้อสามขา

อ้างอิง
วัดเขารังสามัคคีธรรม
วัดเขารังสามัคคีธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเนินเขารัง ทางเข้าสี่แยกโรงพยาบาลวชิระภูเก็ต ในตำบลรัษฎา อำเภอเมืองภูเก็ต จังหวัดภูเก็ต เป็นสถานที่ปฏิบัติธรรมที่มีชื่อเสียงอีกแห่งหนึ่ง ปัจจุบันพระครูบรรพตสารธรรม เป็นเจ้าอาวาส

วัดเขารังสามัคคีธรรม เดิมเป็นสำนักสงฆ์ชื่อ สำนักสงฆ์เขารัง ได้รับอนุญาตตั้งวัดเมื่อวันที่ 19 พฤศจิกายน พ.ศ. 2547 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 เริ่มก่อสร้างอาคารเพื่อประดิษฐานองค์พระพุทธรูปอยู่บนหลังคา และอีกส่วนที่ตั้งอยู่ติดกันก็คืออุโบสถ ภายในอุโบสถมีภาพจิตรกรรมฝาผนัง มีเรื่องราวเกี่ยวกับพุทธประวัติ
สภาพที่ตั้งวัดตั้งอยู่บนเนินเขา รายล้อมด้วยแมกไม้เขียวชอุ่ม จุดเด่นของวัดคือ พระพุทธรูปสีทองขนาดใหญ่ นอกจากนั้นภายในวัดยังมี พิพิธภัณฑ์พุทธศิลป 10 แผ่นดิน สมเด็จพุฒาจารย์โต พรหมรังสี เก็บสะสมรวบรวมพระเครื่องสมเด็จ และวัตถุโบราณหายากเกี่ยวกับสมเด็จพระพุฒาจารย์ (โต พฺรหฺมรํสี) ไว้มากมาย เปิดเมื่อ พ.ศ. 2562

อ้างอิง
วัดบ้านเกาะสิเหร่
วัดบ้านเกาะสิเหร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัษฎา อำเภอเมืองภูเก็ต จังหวัดภูเก็ต อยู่บนเกาะสิเหร่ เป็นเกาะขนาดเล็กทางทิศตะวันออกเฉียงใต้ของเกาะภูเก็ต

วัดบ้านเกาะสิเหร่ วัดเขาเกาะสิเหร่ หรือ วัดเกาะสิเหร่ ตั้งวัดเมื่อวันที่ 17 มิถุนายน พ.ศ. 2548 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 สร้างขึ้นโดยมีหลวงพ่อสุภา กันตสีโล เป็นผู้ดำเนินงานด้วยความสนับสนุนของญาติโยม ผู้มีจิตศรัทธา
จุดเด่นของวัดคือ วิหารประดิษฐานพระพุทธไสยาสน์ (พระนอน) บนยอดเขาเกาะสิเหร่ และประดิษฐานพระธาตุอินทร์แขวน (จำลอง) ซึ่งประดิษฐานอยู่ตรงอุโบสถ เป็นหินสีทองขนาดใหญ่ความสูง 5.5 เมตร ก่อสร้างขึ้นโดยช่างชาวมอญ และแรงศรัทธาที่ร่วมกันบริจาคของชาวบ้าน มีพิธีอัญเชิญพญานาคราชมาคุ้มครองปกปักรักษาไป เมื่อต้นเดือนพฤษภาคม พ.ศ. 2559 พระธาตุอินทร์แขวนยังถือเป็นสิ่งศักดิ์สิทธิ์ที่เคารพสักการะของชาวพม่า เป็นพระธาตุประจำปีเกิดของผู้ที่เกิดปีจอ วัดยังมีพระพุทธรูปทรงเครื่องพม่า

อ้างอิง
วัดพระเจดีย์งาม
วัดพระเจดีย์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อตรุ อำเภอระโนด จังหวัดสงขลา มีที่ดินที่ตั้งวัด 62 ไร่ 3 งาน 99 ตารางวา เป็นพื้นที่ราบมีที่สวนและนาล้อมรอบ
ประวัติ
วัดพระเจดีย์งาม หรือ วัดเจดีย์งาม ชื่อของวัดเติมคำว่า "พระ" เมื่อวันที่ 22 ธันวาคม พ.ศ. 2540 สันนิษฐานว่าวัดน่าจะสร้างมาตั้งแต่พุทธศตวรรษที่ 13 ร่วมสมัยกับอาณาจักรศรีวิชัย บ้างระบุว่าสร้างเมื่อ พ.ศ. 1210 ในสมัยอยุธยาตามที่ปรากฏในแผนที่ภาพกัลปนาวัดหัวเมืองพัทลุง เรียกวัดนี้ว่า วัดพระไจดีงาม ขึ้นกับวัดเขียนบางแก้วเมืองพัทลุง จากหลักฐานทางโบราณคดีพบว่าวัดมีการพัฒนาต่อเนื่องกันมาเรื่อยมาจนถึงสมัยอยุธยาและรัตนโกสินทร์ องค์เจดีย์น่าจะสร้างมาตั้งแต่สมัยพุทธศตวรรษที่ 18 ต่อมาได้บูรณปฏิสังขรณ์เปลี่ยนแปลงให้เป็นแบบทรงลังกา
วัดพระเจดีย์งามทางราชการยังได้ประกาศขึ้นทะเบียนเป็นโบราณสถานแห่งชาติ โดยประกาศในหนังสือราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม พ.ศ. 2478 เป็นการขึ้นทะเบียนคลุมเขตวัดทั้งหมด แต่ภายหลังได้ลดอาณาเขตเหลือเฉพาะบริเวณโบราณสถาน
อาคารเสนาสนะ
ทะเบียนโบราณวัตถุสถานทั่วราชอาณาจักรบันทึกสิ่งสำคัญภายในวัดไว้ว่ามีเจดีย์ 1 องค์ มีพระพุทธรูปก่อล้อมรอบเจดีย์ เจดีย์ก่อด้วยอิฐถือปูนสูงแต่พื้นดินตลอดยาวประมาณ 18 วา ฐานเป็นรูปสี่เหลี่ยม กว้างด้านละ 7 วา และวิหารพระโพธิสัตว์ ตั้งอยู่ทางทิศตะวันออกของเจดีย์พระมหาธาตุ ฐานเดิมก่อด้วยอิฐดินเผาและ อิฐ ปะการังตามหนังสือกัลปนาวัดหัวเมืองพัทลุง สมัยสมเด็จพระเอกาทศรถระบุว่า พระมหาเถระได้สร้างวิหารขึ้น ภายในวิหารพระโพธิสัตว์ประดิษฐานพระพุทธรูปปูนปั้นปางสมาธิ ชาวบ้านเรียกกันว่า พระโพธิสัตว์ศรีอาริยเมตไตรย
วัดยังมีอุโบสถมหาอุด ไม่ทราบว่าสร้างสมัยใด ภายในประดิษฐาน หลวงพ่อพระใหม่ ศาลาการเปรียญสร้างเมื่อ พ.ศ. 2471 หอไตรกลางน้ำสร้างเมื่อ พ.ศ. 2535 กุฏิโบราณสร้างเมื่อ พ.ศ. 2442 หลังคาทรงปั้นหยา กุฏิโบราณอีกหลังสร้างเมื่อ พ.ศ. 2469 และมีกุฏิถือปูนสร้างเมื่อ พ.ศ. 2517 หอฉันภายในมีธรรมาสน์และธรรมจักรจำลองสลักหินสมัยพระเจ้าอโศก

อ้างอิง
วัดท้ายตลาด (จังหวัดเพชรบุรี)
วัดท้ายตลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาย้อย อำเภอเขาย้อย จังหวัดเพชรบุรี ที่ดินตั้งวัดมีเนื้อที่ 9 ไร่ 2 งาน มีที่ธรณีสงฆ์ จำนวน 2 แปลง เนื้อที่ 21 ไร่ 2 งาน 36 ตารางวา

วัดท้ายตลาดตั้งวัดเมื่อ พ.ศ. 2430 แต่เดิมเป็นวัดร้าง ต่อมาชาวบ้านได้นิมนต์พระครูอ่อน จันทรโชติ จากวัดเฟื้อสุธรรมมาเป็นเจ้าอาวาส ได้บูรณปฏิสังขรณ์ และสร้างอาคารเสนาสนะเพิ่มขึ้น ได้รับพระราชทานวิสุงคามสีมาเมื่อ พ.ศ. 2469 เขตวิสุงคามสีมา กว้าง 10 วา ยาว 12 วา
อาคารเสนาสนะที่สำคัญ ได้แก่ อุโบสถ กว้าง 10 วา ยาว 12 วา สร้างเมื่อ พ.ศ. 2470 เป็นอาคารปูน ภายในมีภาพจิตรกรรมฝาผนังฝีมือนายช่างอยู่ อินทร์มี ผู้เขียนภาพที่ระเบียงคดวัดพระศรีรัตนศาสดาราม กรุงเทพ ศาลาการเปรียญ กว้าง 6 เมตร ยาว 12 เมตร สร้างเมื่อ พ.ศ. 2482 เป็นอาคารไม้ กุฏิสงฆ์ เป็นอาคารไม้ 6 หลัง ศาลาบำเพ็ญกุศล สร้างด้วยคอนกรีตเสริมเหล็ก 1 หลัง ปูชนียวัตถุ คือ หลวงพ่อรวย เป็นพระพุทธรูปสำริดปิดทองทรงจีวรลายดอกพิกุล สันนิษฐานว่าสร้างในสมัยรัชกาลที่ 3 แห่งกรุงรัตนโกสินทร์
รายนามเจ้าอาวาส
* พระครูอ่อน จันทรโชติ พ.ศ. 2425 – 2477 
* พระครูวิวัฒน์สุตคุณ (พิมพ์ ผลิโก) พ.ศ. 2477 – 2521 
* พระอธิการร่วม ชุติธมโม พ.ศ. 2521 – 
* พระอธิการวิทยา ชาตรูโป องค์ปัจจุบัน

อ้างอิง
วัดสายชล ณ รังษี
วัดสายชล ณ รังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา

วัดสายชล ณ รังษี เดิมชื่อ วัดแหลมบน สร้างมาตั้งแต่สมัยพระบาทสมเด็จพระนั่งเกล้าเจ้าอยู่หัวผู้สร้างวัดเป็นชาวจีน 3 แซ่ ได้แก่ ชาวจีนแซ่โง้ว (ต้นสกุลนันทมานพ) ชาวจีนแซ่ลิ้ม (ต้นตระกูลเทศะกรณ์) และชาวจีนแซ่ตั้น (ต้นสกุลตัณฑิกุล เทราบัตย์และอาณัติวงศ์) โดยแซ่โง้วอุทิศที่ดิน 10 ไร่ 3 งาน แซ่ตั้นสร้างกุฏิ ส่วนแซ่ลิ้มสร้างศาลาการเปรียญ โดยเริ่มดำเนินการสร้างใน พ.ศ. 2385 และได้รับพระราชทานวิสุงคามสีมา เมื่อ พ.ศ. 2405
อาคารเสนาสนะ ได้แก่ อุโบสถได้รับอิทธิพลรูปแบบสถาปัตยกรรมจากวัดพระศรีรัตนศาสดาราม หน้าบันอุโบสถเป็นรูปแกะสลักพระนารายณ์ทรงครุฑ สลักด้วยไม้สัก ซึ่งปัจจุบันได้สูญหายไปแล้ว ช่อฟ้า ใบระกา เป็นไม้สัก ลงรัก ติดกระเบื้อง ผนังตรงกึ่งกลางระหว่างช่องประตูด้านหน้ามีแผ่นไม้จารึกอักษรสีทอง ระบุว่า อุโบสถหลังนี้ พระธิสุตริงณชาติ สามี คุณแม่แย้ม ภรรยา เป็นผู้ปฏิสังขรณ์ ถึงปีเถาะ พ.ศ. 2470 ภายในพระอุโบสถมีจิตรกรรมฝาผนังเรื่องราวพุทธประวัติ ด้านนอกมีกำแพงแก้วล้อมรอบ ที่ซุ้มประตูกำแพงแก้วทรงจั่วสามเหลี่ยมทางด้านหน้า 2 ประตู ทางด้านข้าง 2 ประตู หน้าจั่วซุ้มตกแต่งด้วยภาพดอกไม้และภาพสัตว์แบบศิลปะจีน เจดีย์ทรงระฆัง ตั้งอยู่ทางด้านหน้าอุโบสถ ลักษณะเป็นเจดีย์ทรงระฆัง
ตว์แบบศิลปะจีน เจดีย์ทรงระฆัง ตั้งอยู่ทางด้านหน้าอุโบสถ ลักษณะเป็นเจดีย์ทรงระฆังขนาดกลาง ก่ออิฐถือปูน มีกำแพงแก้วเตี้ยๆ ล้อมรอบองค์เจดีย์
วัดประชุมชลธารา
วัดประชุมชลธารา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงปาดี อำเภอสุไหงปาดี จังหวัดนราธิวาส มีที่ดินตั้งวัดเนื้อที่ 8 ไร่ 2 งาน ปัจจุบันมี พระธรรมวัชรจริยาจารย์ (อ่อน ทนฺตจิตฺโต) เป็นเจ้าอาวาส และเป็นที่ปรึกษาเจ้าคณะภาค 18
วัดประชุมชลธาราสร้างขึ้นเป็นวัดเมื่อประมาณ พ.ศ. 2444 โดยนายบุญจันทร์ไม่ทราบนามสกุล ได้ชักชวนชาวบ้านในละแวกนี้ร่วมกันสร้างวัด เนื่องจากวัดตั้งอยู่บริเวณที่สายน้ำที่ไหลลงมาจากภูเขา จึงเรียกชื่อวัดว่า "วัดประชุมชลธารา" แต่ชาวบ้านเรียกว่า วัดกลาง เพราะวัดตั้งอยู่ระหว่างวัดประดิษฐ์บุปผากับวัดโบราณสถิตย์ วัดประชุมชลธาราได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 18 เมตรยาว 24 เมตร มีเจ้าอาวาสรูปแรกคือ พระจันทร์ คงคฺสาโร
ด้านการศึกษา วัดประชุมชลธารามีโครงการเรียนรู้ภาษามลายูท้องถิ่น โครงการเรียนรู้ภาษาอังกฤษ โครงการเรียนรู้คอมพิวเตอร์ โครงการจริยธรรมศึกษา โรงเรียนสอนปริยัติธรรม ฯลฯ รวมทั้งเป็นศูนย์กลางในการจัดกิจกรรมทางพุทธศาสนาของจังหวัดนราธิวาส นอกจากนั้นยังเป็นที่ตั้งของตลาดพหุวัฒนธรรม ที่มีชื่อว่า ตลาดนัดวัดประชุมชลธารา ซึ่งแต่เดิมเป็นอาคารเรียน

อ้างอิง
วัดโก-ลกเทพวิมล
วัดโก-ลกเทพวิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงโก-ลก อำเภอสุไหงโก-ลก จังหวัดนราธิวาส พื้นที่ตั้งวัดเป็นที่ราบมีเนื้อที่
11 ไร่ 2 งาน 80 ตารางวา

วัดโก-ลกเทพวิมล หรือชาวบ้านเรียกว่า วัดท่านเอียด พระสมุห์เอียด พุทธสโร เป็นผู้ดำเนินการสร้าง ได้รับอนุญาตสร้างวัดเมื่อวันที่ 23 เมษายน พ.ศ. 2500 โดยนายดำ สุวรรณราช ดำเนินการการขออนุญาตต่อทางราชการ และนายเม็ง บริจาคที่ดินสมทบ วัดได้รับพระราชทานวิสุงคามสีมา เมื่อวันที่ 24 กรกฎาคม พ.ศ. 2506 ผูกพัทธสีมาในปี พ.ศ. 2523 โดยพระสมุห์เอียด พุทธสโร เป็นเจ้าอาวาสรูปแรก ปัจจุบัน พระครูสุนทรเทพวิมล ดำรงตำแหน่งเจ้าอาวาส
อาคารเสนาสนะที่สำคัญ ได้แก่ อุโบสถที่สร้างขึ้นเมื่อ พ.ศ. 2510 ศาลาการเปรียญสร้างเมื่อ พ.ศ. 2531 ศาลาอเนกประสงค์สร้างเมื่อ พ.ศ. 2499 ปูชนียวัตถุ ได้แก่ พระมหาสังกัจจายน์องค์ใหญ่ พระพูทธรูปประจำวัน พระโพธิสัตว์กวนอิม สมเด็จพุทฒาจารย์โต หลวงปู่ทวดเหยียบน้ำทะเลจืด หลวงปู่เอียดแข็งเป็นหิน และมีสังขารของพระสมุห์เอียด พุทธสโร ร่างกายของท่านแข็งเป็นหิน นอกจากนี้ในวัดยังมีศูนย์นวดแผนไทย ศูนย์พัฒนาเด็กเล็ก และจัดตั้งชมรมชินบัญชรเผยแพร่การสวดพระคาถาชินบัญชรด้วย

อ้างอิง
วัดห้วยปลากั้ง
วัดห้วยปลากั้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมกก อำเภอเมืองเชียงราย จังหวัดเชียงราย มีเนื้อที่ประมาณ 15 ไร่ ตั้งอยู่บนเนินเขาลูกเล็ก ๆ ในชุมชนห้วยปลากั้ง

วัดห้วยปลากั้งก่อตั้งขึ้นโดยพระอาจารย์ พบโชค ติสสะวังโส เจ้าอาวาส สภาพเดิม เป็นเนินเขาที่มีเพียงซากของวัดร้างและพงหญ้ารกชัฏ ต่อมาพระอาจารย์พบโชคซึ่งเป็นพระภิกษุจำพรรษาอยู่ที่วัดร่องธาร เชียงราย จึงมีจิตศรัทธาต้องการบูรณะ จึงได้ย้ายไปพำนักอยู่ครั้งแรกเมื่อวันที่ 19 พฤศจิกายน พ.ศ. 2548 โดยมีชาวชุมชนห้วยปลากั้งร่วมบูรณะ เริ่มจากการตั้งเป็นสำนักสงฆ์ จนได้รับอนุญาตตั้งวัดเมื่อวันที่ 24 กรกฎาคม พ.ศ. 2552 โดยมีพระอธิการพบโชค ติสฺสวํโส เป็นเจ้าอาวาสรูปแรก
อาคารเสนาสนะที่สำคัญ ได้แก่ พบโชคธรรมเจดีย์ สร้างขึ้นตามชื่อของพระอาจารย์ เป็นเจดีย์ทรงสามเหลี่ยมต่อกันเป็นชั้น ๆ จำนวน 9 ชั้น และมีเจดีย์เล็กจำนวน 12 องค์ล้อมรอบ สร้างขึ้นตามนิมิตของพระอาจารย์พบโชคที่ฝันเห็นว่าบนเนินเขาแห่งนี้ จนมีวิศวกรคนหนึ่งจากกรุงเทพแจ้งความประสงค์ที่จะสร้าง จากนั้นได้พบนักธุรกิจชาวไต้หวันชื่อ เฉิน เซียน เป่า ได้สนับสนุนงบประมาณในการสร้าง เริ่มตอกเสาเข็มเมื่อวันที่ 26 เมษายน พ.ศ. 2550 ภายในเจดีย์ประดิษฐานนพระแม่กวนอิมโพธิสัตว์ปางประทานพรและอภัยทาน สร้างด้วยไม้จันทน์หอมมาจาก 3 ประเทศคือ จีน เมียนมา และอินเดีย ใช้เวลาแกะสลักนาน 108 วัน องค์รูปมีความกว้าง 7 เมตร สูง 7 เมตร นอกจากนั้นในเจดีย์ยังมี พระโพธิสัตว์กวนอิมทั้ง 12 ป
ีความกว้าง 7 เมตร สูง 7 เมตร นอกจากนั้นในเจดีย์ยังมี พระโพธิสัตว์กวนอิมทั้ง 12 ปาง หลวงพ่อโสธรสร้างด้วยไม้ รูปปั้นสมเด็จพระพุฒาจารย์ (โต พฺรหฺมรํสี)
วัดห้วยปลากั้งยังมีอุโบสถสีขาวและมีรูปปั้นพระโพธิสัตว์กวนอิมที่มีขนาดสูงถึง 69 เมตร หรือเกือบเท่าตึก 25 ชั้น ภายในองค์พระจะมีการติดตั้งระบบขึ้นลงด้วยลิฟต์เพื่อให้สามารถขึ้นไปดูทิวทัศน์ของเมืองเชียงราย

อ้างอิง
วัดเขาแก้วดับภัย
วัดเขาแก้วดับภัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยสัก อำเภอเมืองเชียงราย จังหวัดเชียงราย ที่ดินตั้งวัดมีเนื้อที่ 13 ไร่ 7 ตารางวา มีที่ธรณีสงฆ์จำนวน 1 แปลง เนื้อที่ 13 ไร่ อาณาเขตทิศเหนือประมาณ 80 วา จดทางสาธารณประโยชน์ ทิศใต้ประมาณ 80 วา จดลำเหมืองสาธารณประโยชน์ ทิศตะวันออกประมาณ 65 วา จดลำเหมืองสาธารณประโยชน์ ทิศตะวันตกประมาณ 65 วา จดลำเหมืองสาธารณประโยชน์ ปัจจุบันมีเจ้าอาวาส คือ พระครูพิพัฒน์สุนทรเวช (พรรณทอง ฐิตสีโร) ซึ่งยังเป็นเจ้าคณะตำบลห้วยสัก เขต 1
วัดเขาแก้วดับภัยตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 24 พฤศจิกายน พ.ศ. 2478 เขตวิสุงคามสีมายาว 1 เส้น 10 วา (60 เมตร) กว้าง 1 เส้น (40 เมตร) ได้มีการก่อสร้างพระธาตุเมื่อวันที่ 5 มีนาคม พ.ศ. 2547

อาคารเสนาสนะมีอุโบสถ กุฏิสงฆ์ เจดีย์ ปูชนียวัตถุมีพระประธานในอุโบสถ วัดยังมีพระราหู

อ้างอิง
วัดร่องเสือเต้น
วัดร่องเสือเต้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำกก ในตำบลริมกก อำเภอเมืองเชียงราย จังหวัดเชียงราย

ประวัติ
ในอดีตที่ตั้งของวัดเป็นวัดร้าง มีเศษซากอิฐโบราณสถาน ต่อมาชาวบ้านมีความคิดริเริ่มจะสร้างวัด เนื่องจากชาวบ้านร่องเสือเต้น ไม่มีที่ทำบุญในหมู่บ้าน จากคำบอกเล่าของคนเฒ่าคนแก่เล่าว่า บ้านเรือนยังมีไม่มากนัก แต่มีสัตว์ป่าจำนวนมากโดยเฉพาะเสือ ชาวบ้านที่ผ่านแถวนั้นมักชอบเห็นเสือกระโดดข้ามร่องน้ำไปมา จึงเรียกบริเวณนี้ต่อ ๆ กันมาว่า ร่องเสือเต้น รวมถึงหมู่บ้านก็เรียกว่า บ้านร่องเสือเต้น เมื่อชาวบ้านได้บูรณะวัดร้างจึงได้ตั้งชื่อวัดว่า "วัดร่องเสือเต้น" ได้รับอนุญาตตั้งวัดเมื่อวันที่ 21 สิงหาคม พ.ศ. 2558
เสนาสนะ
จุดเด่นของวัด คือ วิหารวัดร่องเสือเต้น สร้างและออกแบบโดยศิลปินพื้นบ้านชาวเชียงราย นายพุทธา กาบแก้ว หรือที่คนรู้จักในนาม สล่านก ซึ่งเป็นศิษย์อาจารย์เฉลิมชัย โฆษิตพิพัฒน์ วิหารเริ่มสร้างเมื่อวันที่ 27 ตุลาคม พ.ศ. 2548 โดยมีขนาดกว้าง 13 เมตร ยาว 48 เมตร สร้างเสร็จเมื่อ วันที่ 22 มกราคม พ.ศ. 2559 ร่วมใช้เวลาก่อสร้างแล้วเสร็จถึง 11 ปี วิหารใช้สีน้ำเงินตัดกับสีทอง ด้านหน้าวิหารมีพญานาคตัวใหญ่ 2 ตัว อยู่คู่กัน ซึ่งเป็นศิลปะที่สล่านก ได้นำเอารูปแบบผลงานของอาจารย์ถวัลย์ ดัชนี นำมาประยุกต์ ภายในประดิษฐานพระประธานนามว่า พระพุทธรัชมงคลบดีตรีโลกนาถ เป็นพระพุทธรูปสิงห์หนึ่งสีขาวมุก ขนาดหน้าตักกว้าง 5 เมตร สูง 6.5 เมตร โดยมีพระรอดลำพูน จำนวน 88,000
นึ่งสีขาวมุก ขนาดหน้าตักกว้าง 5 เมตร สูง 6.5 เมตร โดยมีพระรอดลำพูน จำนวน 88,000 องค์ และแก้วแหวนเงินทองหลายสิ่งถูกฝังอยู่ใต้พระพุทธรูปองค์นี้ รวมทั้งบริเวณพระเศียรก็ได้บรรจุพระบรมสารีริกธาตุ ด้านหลังวิหารมีพระพุทธรูปสีขาวองค์ใหญ่ เป็นพระพุทธรูปปางห้ามญาติสูงเทียบเท่ากับวิหารตัดกับสีน้ำเงินฟ้าสลับทอง
วัดมีองค์พระธาตุที่ได้บรรจุพระบรมสาริกธาตุ จากสมเด็จพระสังฆราชเจ้า กรมหลวงวชิรญาณสังวร พระธาตุสูง 20 เมตร มีนามว่า พระธาตุเกศแก้วจุฬามณีห้าพระองค์

อ้างอิง
วัดพรหมนิวาส
วัดพรหมนิวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางนาค อำเภอเมืองนราธิวาส จังหวัดนราธิวาส มีพื้นที่วัด 7 ไร่ 1 งาน 94 เศษ ส่วน 10 ตารางวา ปัจจุบันมีพระครูวิสิฐพรหมคุณ (สมชาย โชติวโร) เป็นเจ้าอาวาส
วัดพรหมนิวาสสร้างเมื่อ พ.ศ. 2497 โดยหลวงพ่อสมุทจนทาโภ ดำเนินการระยะแรก หมื่นวิบูลย์ กำนันตำบล โคกเคียน เป็นผู้รวบรวมเงินซื้อที่ดินเพื่อสร้างวัด ในการขออนุญาตต่อทางราชการนั้น ได้มอบหมายให้นายพัฒน์ ชูชื่น ดำเนินการได้รับอนุญาตให้สร้างเมื่อวันที่ 22 กรกฎาคม พ.ศ. 2513 จนได้รับอนุญาตตั้งวัดเมื่อวันที่ 19 สิงหาคม พ.ศ. 2517 ในนาม "วัดพรหมนิวาส" ได้รับพระราชทานวิสุงคามสีมา เมื่อวันที่ 8 กรกฎาคม พ.ศ. 2526 เขตวิสุงคามสีมา กว้าง 22 เมตร ยาว 35 เมตร
วัดพรหมนิวาสอยู่ล้อมรอบด้วยชุมชนมุสลิม มีไทยพุทธตรงข้ามวัด 5 ครอบครัว ในเหตุการณ์ความไม่สงบในชายแดนภาคใต้ของประเทศไทย คนร้ายได้ลอบวางระเบิดพระสงฆ์รวมถึงบุกวัดแล้วจุดไฟเผาศพ และยังฆ่าเด็กวัด แล้วเผากุฏิ ทำให้วัดเริ่มร้าง จนเจ้าอาวาสรูปปัจจุบันได้รับคำสั่งจากเจ้าคณะปกครอง ให้มารักษาการและฟื้นฟูเมื่อวันที่ 18 มกราคม พ.ศ. 2548

อ้างอิง
วัดกาญจนาราม (จังหวัดสุราษฎร์ธานี)
วัดกาญจนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี

วัดกาญจนาราม เดิมชื่อ วัดกำแพง น่าจะเพราะมีกำแพงจะเป็นกำแพงดินก็ได้ ต่อมาเปลี่ยนเป็นวัดกาญจนาราม ให้เข้ากับชื่อ อำเภอกาญจนดิษฐ์ (อำเภอท่าทอง) วัดกาญจนารามตั้งเป็นวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2529 ด้านการศึกษา ทางวัดได้ให้ทางราชการเปิดโรงเรียนในที่ดินของวัด มีชื่อว่า โรงเรียนวัดกาญจนาราม โดย เปิดทำการสอนครั้งแรกเมื่อวันที่ 1 สิงหาคม พ.ศ. 2455
เมื่อ พ.ศ. 2512 มีการขุดพบไหโบราณใต้เจดีย์เก่า ภายในพบพระพิมพ์ เป็นพระเนื้อชินเงินแก่ดีบุก ได้แก่ พิมพ์ซุ้มนครโกษาฐานสูง พิมพ์ซุ้มนครโกษาฐานเตี้ย ยอดขุนพล (พระร่วงนั่ง) และพิมพ์อื่น ๆ แต่เป็นจำนวนน้อยและชำรุดเกือบหมด บ่งบอกอายุได้ว่ามีอายุมากกว่า 700 ปี เป็นอย่างน้อย

รายนามเจ้าอาวาส
* พระธรรมวิโรจนเถร วิ. (พลับ ฐิติกโร) พ.ศ. 2465–2470 
* พระครูจุล พ.ศ. 2470–2474 
* พระครูปัญญาคมสถิต (ถวิล ฐิตปญฺโญ) พ.ศ. 2505

อ้างอิง
วัดถ้ำเขาคูหา
วัดถ้ำเขาคูหา หรือ ภูเขาคูหา เป็นวัดโบราณตั้งอยู่หมู่ที่ 1 ตำบลช้างขวา อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 32 ไร่ วัดตั้งอยู่บริเวณด้านทิศตะวันตกของภูเขาคูหา ปากถ้ำมีการติดตั้งประตูเหล็ก

ตามหลักฐานทางโบราณคดี น่าจะตั้งเป็นวัดมาตั้งแต่สมัยทวารวดี เพราะมีพระพุทธรูปที่สร้างในยุคทวารวดีในถ้ำของวัดนี้เป็นจำนวนมาก สันนิษฐานว่าพระพุทธรูปในถ้ำน่าจะสร้างมาประมาณพุทธศตวรรษที่ 13–14 อิทธิพลทางศิลปวัฒนธรรมของทวารวดีได้เสื่อมถอยไป เพราะอาณาจักรศรีวิชัยในแถบนี้
ถ้ำคูหาเป็นถ้ำบนเขาหินปูนลูกโดดขนาดเล็ก ภายในถ้ำมีห้องโถงใหญ่ที่มีขนาดยาวประมาณ 17 เมตร กว้าง 8 เมตร ปากถ้ำหันไปทางทิศตะวันออก ภายในถ้ำเป็นที่ประดิษฐานพระพุทธรูป ซึ่งมีทั้งพระพุทธรูปปูนปั้น พระพุทธรูปศิลาทราย และพระพุทธรูปดินดิบ ในปางต่างกัน มีพระพุทธรูปปางมารวิชัยและปางสมาธิประดิษฐานเรียงรายกันเป็นแถวชิดผนังถ้ำด้านทิศเหนือและทิศใต้ มีประมาณ 50 องค์ โดยมีพระประธาน เป็นพระพุทธรูปปูนปั้นปิดทองปางไสยาสน์ ยาวประมาณ 8 เมตร ประดิษฐานไว้สุดผนังด้านใน บริเวณปากถ้ำมีพระพุทธรูปดินดิบ เป็นพระพุทธรูปดินปั้นนูนสูง ประกอบด้วยภาพพระพุทธเจ้า และภาพเล่าเรื่องตามคัมภีร์ สัทธรรมปุณฑริกสูตร ในพุทธศาสนามหายาน ปั้นปะติดบนผนังและเพดานถ้ำ แต่เดิมมีภาพดินปั้นเต็มตลอด
ริกสูตร ในพุทธศาสนามหายาน ปั้นปะติดบนผนังและเพดานถ้ำ แต่เดิมมีภาพดินปั้นเต็มตลอดเพดานถ้ำ แต่ได้หลุดร่วงไปเป็นจำนวนมาก ปัจจุบันเหลือภาพดินปั้น อยู่สองตำแหน่ง คือ บริเวณผนังและเพดานตรงปากทางเข้าถ้ำและบริเวณมุมซอกเพดานด้านตะวันออกเฉียงใต้
วัดกิตติสังฆาราม
วัดกิตติสังฆาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะรน อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 48 ไร่ มีที่ธรณีสงฆ์ 4 แปลง เนื้อที่ 76 ไร่ 1 งาน 82 ตารางวา จุดเด่นของวัด คือพระพุทธรูปสีขาวองค์ใหญ่ปางมารวิชัย ศิลปะแบบร่วมสมัย นามว่า พระพุทธมิ่งมงคลเอกนาคคีรี ขนาดหน้าตักกว้าง 25.45 เมตร ความสูง 45 เมตร ประดับผิวด้วยหินอ่อนหยกขาว สุริยกันต (สุริยกันตะ) จากพม่า น้ำหนักเฉพาะหินอ่อน หยกขาวประมาณ 135 ตัน หรือประมาณ 2,500 ตารางเมตร
วัดกิตติสังฆาราม เดิมชื่อ วัดกะตะ ตามชื่อบ้าน สร้างขึ้นเมื่อประมาณ พ.ศ. 2375 โดยมีพระเพชรเป็นประธานนำชาวบ้านสร้างและได้ปกครองวัดมาเป็นรูปแรก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2472 เขตวิสุงคามสีมากว้าง 15 เมตร ยาว 20 เมตร ได้ผูกพัทธสีมาเมื่อ พ.ศ. 2474 ด้านการศึกษาได้เปิดสอนพระปริยัติธรรม เปิดโรงเรียนสอนเด็กก่อนเกณฑ์ และให้ทางราชการสร้างโรงเรียนประถมศึกษาในเนื้อที่ประมาณ 2 ไร่
อาคารเสนาสนะต่างที่สำคัญ ได้แก่ อุโบสถกว้าง 10 เมตร ยาว 15 เมตร สร้างเมื่อ พ.ศ. 2474 โครงสร้างคอนกรีตเสริมเหล็ก ภายในประดิษฐานพระประธานพระเพลากว้าง 42 นิ้ว ศาลาการเปรียญกว้าง 12 เมตร ยาว 25 เมตร สร้างเมื่อ พ.ศ. 2524 เป็นอาคารคอนกรีต กุฏิสงฆ์จำนวน 3 หลัง เป็นอาคารคอนกรีตเสริมไม้สองชั้น 2 หลัง ชั้นเดียว 1 หลัง และหอฉันอีกหลังหนึ่ง วัดยังมีอนุสาวรีย์หลวงพ่อฉ้วนกว้าง 4.50 เมตร ยาว 6 เมตร

อ้างอิง
วัดเขาทำเทียม
วัดเขาทำเทียม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่
วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย
วัดเขาทำเทียมเป็นที่ตั้งของโบราณสถานหมายเลข 11 และหมายเลข 12 โดยหมายเลข 11 มีการขุดพบโบราณวัตถุที่สำคัญ ได้แก่ เสมาธรรมจักรและเสาฐาน พระพุทธรูปปางแสดงธรรม 4 องค์ ปัจจุบันเก็บที่พิพิธภัณฑ์สถานแห่งชาติอู่ทอง

วัดมี พระพุทธปุษยคีรีศรีสุวรรณภูมิ เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร

อ้างอิง
วัดสุวรรณคีลี
วัดสุวรรณคีลี ( ) เป็นวัดในหลวงพระบาง แขวงหลวงพระบาง ประเทศลาว

วัดสุวรรณคีลี เดิมชื่อ วัดคีลี สร้างโดยชาวไทพวนจากเมืองเชียงขวาง เมื่อ พ.ศ. 2316 สร้างเพื่ออุทิศให้แก่ทหารพวนที่มาช่วยรบกับกองทัพพม่า วัดตั้งอยู่บนเนินที่ตั้งหอเจ้าฟ้าดอกไส้เดื่อ ต่อมาภายหลังเติมชื่อวัดเป็น "วัดสุวรรณคีลี" มีความหมายว่า ภูเขาทอง
อาคารเสนาสนะในวัด ได้แก่ สิมแบบเชียงชวาง มีหลังคาที่เรียกว่า "เทิบซ้อน" คือ หลังคาซ้อนชั้นด้วยการทำหลังคาลาดชั้นหนึ่งก่อนและมีหลังคาขนาดเล็กซ้อนตรงกลางบนหลังคาอีกชั้น โดยไม่มีการลดมุขของชั้นด้านหน้าเหมือนสิมแบบอื่น ๆ หลังคาสิมประดับด้วย สัตตะบูริพัน (ช่อฟ้า) กลางสันหลังคา อีกทั้งหลังคาไม่อ่อนโค้งเท่าหลังคาสิมหลวงพระบาง หน้าบันที่มีกรอบอ่อนโค้งและยาวลงมาเกือบจรดพื้น ลวดลายหน้าบันตกแต่งด้วยลายพันธุ์พฤกษา กรอบหน้าบันประดับด้วยลวดลายใบไม้ คันทวยรูปหูช้างสามเหลี่ยม ผังของสิมมีห้องต่อเพิ่ม เรียกว่า ห้องลอย ซึ่งประดิษฐานพระองค์หลวง หรือพระประธาน และมีแผงไม้ประดับลายทองรูปอดีตพระพุทธเจ้า แขวนติดไว้กับโครงหลังคาของสิม วัดยังมีหอกลองและมีพิพิธภัณฑ์